visoména vā éke paśubandhéna yájante sásomenaíke divi vai sóma āsīttáṃ gāyatrī váyo bhūtvā́harattásya yátparṇamáchidyata tátparṇásya parṇatvamíti nvā etadbrā́hmaṇamudyate visoména vā éke paśubandhéna yájante sásomenaíke sá haiṣá visoména paśubandhéna yajate yò'nyam pā́lāśādyū́paṃ kuruté'tha haiṣa sásomena paśubandhéna yajate yaḥ pā́lāśaṃ yū́paṃ kurute tásmātpā́lāśameva yū́paṃ kurvīta